Saya mau tau Sejarah dari Sekolah Kebangsaan Tok Jiring. Jelaskan dalam bahasa melayu

Di awal penubuhannya pada tahun 1952, SKTJ hanyalah terdiri daripada sebuah bangsal beratapkan nipah berukuran 20 x 30 kaki tanpa dinding dan dibina hasil kerjasama antara YM Tuan Taib bin Tuan Dalam (Penghulu Mukim pada masa itu) bersama dengan Tuan Ismail bin Abdullah (Ketua Kampung Tok Jiring, penduduk Kampung Padang Air dan penduduk Kampung Batu Enam.

Pada tanggal 5 Mei 1952, bermulalah detik bersejarah bagi penduduk sekitar dengan 2 orang tenaga iaitu En.Wan Mansor bin Abu Bakar sebagai Guru Besar yang pertama dan YM Tuan Syed bin Tuan Dalam sebagai pembantunya. Bilangan murid pada ketika itu seramai 70 orang dan dibahagikan kepada 2 kelas, iaitu satu kelas di dalam bangsal dengan bangku panjang dan satu kelas lagi di bawah pokok. Malang tak berbau, tidak sempat menjangkau 6 bulan penubuhan, bangsal tersebut hangus dijilat api. Maka terhentilah seketika aktiviti persekolahan sehingga dibangunkan semula bangsal lain. Dari sebuah bangsal tanpa dinding, SKTJ kini telah berkembang dengan pesatnya menjadi sebuah institusi pendidikan formal yang mempunyai 8 blok bangunan yang dilengkapi dengan Makmal Komputer, Makmal Sains, Bengkel Kemahiran Hidup, Perpustakaan, Bilik Tayang, Bilik Media, Bilik Rawatan, Bilik Guru, Surau, Pejabat, Pondok RMT, 40 buah kelas, Bilik j-QAF, Bilik Kaunseling dan juga Bilik Gerakan.

Selain itu, sekolah ini juga dilengkapi dengan sebuah taman yang dikelilingi kolam ikan dan juga pondok-pondok kecil yang membolehkan murid-murid berehat setelah penat menelaah pelajaran. Semua kemudahan ini ditempatkan di atas sebuah kawasan seluas 11.84 ekar tanah.